A **Asociación Católica de Propagandistas (ACdP)** é unha organización española de segrares católicos cuxo modo de perseguir o ideal relixioso é a propagación da fe católica e o apostolado, formando e instando a minorías selectas destinadas a dirixir a vida pública da sociedade e a acción social e política dos católicos, entre os que exercen un papel aglutinante.

Historia e características
--------------------------

A asociación foi fundada en 1909 polo sacerdote xesuíta Ángel Ayala. Foi consolidada por Ángel Herrera Oria nos anos vinte

### Segunda república e Guerra civil

Durante a Segunda república, foi quen aglutinou o pensamento político católico e fomentou a creación da CEDA. Durante a Guerra civil, na zona republicana, os seus locais foron saqueados e moitos dos seus socios foron perseguidos e reprimidos.

### Influencias no franquismo

Durante o réxime do Xeneral Franco, nos primeiros anos, algúns dos seus socios foron culpados de actuar con ambigüidade durante a República e de non apoiar claramente os ideais falanxistas deses anos. Malia todo, axiña comezou a colaboración co novo réxime e, no segundo goberno de Franco, en agosto do 1939, varios socios entraron no goberno como José Larraz (en Facenda), José Ibáñez Martín (en Educación), e Pedro Gamero del Castillo (Ministro sen carteira).

Posteriormente, os propagandistas constituíron unha das *familias* máis influentes do panorama español, especialmente na década dos anos 40 trala sinatura do acordo de 1941, entre o Vaticano e o estado franquista e a derrota das Potencias do Eixe na Segunda guerra mundial que provocaron o desprazamento dos sectores da Falanxe Española en beneficio do nacional-catolicismo representado polos propagandistas, ata a aparición dos *tecnócratas* do Opus Dei. 

No réxime franquista, os propagandistas, participaron amplamente nas estruturas do Ministerio de Xustiza pero máis importante foi a súa influencia ocupándose dos ámbitos relacionados coa educación co xa citado Ibáñez Martín, quen foi minstro durante doce anos e que promocionou a outros propagandistas no ministerio e no CSIC, cando este foi creado en 1939.

Tralo Concilio Vaticano II, algúns propagandistas, como Joaquín Ruiz-Giménez convertéronse en opositores ao réxime, en tanto que outros, integrados no grupo Tácito, premeron a prol da reforma do réxime. Moitos propagandistas tiveron un papel moi influente durante a Transición, chegando un deles, Leopoldo Calvo-Sotelo á presidencia do Goberno.

Proxectos
---------

Da ACdeP xurdiron varios proxectos:

* A Editorial Católica.
* A Confederación Nacional de Estudantes Católicos.
* A primeira escola de Periodismo de España, vinculada ao diario El Debate.
* Os xornais *Ya*, *Hoy* de Badaxoz e o *Ideal de Granada*.
* O Instituto Social Obreiro.
* A Biblioteca de Autores Cristianos.
* O Instituto Social León XIII.
* Cáritas Española.
* A Asociación Pío XII de agricultores.
* A Escola de Cidadanía Cristiana da Igrexa.
* Os congresos e xornadas Católicos e Vida Pública.
* O Colexio Maior Universitario San Pablo de Madrid, que é a principal obra da ACdP na actualidade.

### Fundación Universitaria San Pablo CEU

Universidade San Pablo CEU.
A Fundación Universitaria San Pablo CEU, da que dependen as universidades San Pablo de Madrid, Cardenal Herrera de Valencia e a Abat Oliba de Barcelona. Así coma cinco colexios de primaria e secundaria en Madrid, Valencia, Barcelona, Alacant e Murcia. Tamén conta con diferentes centros de posgraduado, unha escola de maxisterio e dúas escolas de negocios.

Da Fundación San Pablo Andalucía, fundada polos propagandistas andaluces depende a Universidade Fernando III cuxa propiedade está compartida coa Provincia de bética da Compañía de Xesús.

Notas
-----

1. 1 2 3  Barreiro Gordillo (2018), p. 682
2. ↑  Barreiro Gordillo (2018), pp. 682-683
3. ↑  Barreiro Gordillo (2018), pp. 683
4. ↑  Barreiro Gordillo (2018), pp. 685
5. 1 2  Barreiro Gordillo (2018), pp. 684

Véxase tamén
------------

### Bibliografía

* Barreiro Gordillo, Cristina (xullo-decembro 2018). "La ACNdeP y su papel político en el primer franquismo". *Hispania sacra 70 (142):. ISSN. Consultado el 19 de octubre de 2020.* **70** (142): 681–689. ISSN 0018-215X. Consultado o 19 de xuño de 2023.
* Sánchez Garrido, Pablo (2017). "Génesis e identidad del grupo fundacional de la ACN de JP (1904-1909)". *Hispania Sacra* (en castelán) **69** (139): 389–400. ISSN 1988-4265. doi:10.3989/hs.2017.026.  `|data-acceso=` require `|url=` (Axuda)

### Outros artigos

* Universidade San Pablo CEU
* Universidade Abat Oliba CEU

### Ligazóns externas

* Web oficial da Asociación Católica de Propagandistas.

|  |  |
| --- | --- |
| Control de autoridades | 
* Wd: Q32536
* WorldCat
* VIAF: 139016226
* BNE: XX123184
* BNF: 144263859
* CANTIC: a11379972
* GEA: 1470
* GEC: 0522626
* GND: 1081550-8
* ISNI: 0000000122913888
* LCCN: n2002044628
* SUDOC: 08576051X

 |